title: A Tanács (EU) 2016/833 határozata (2016. május 17.) a Nemzetközi Vasúti Fuvarozásügyi Államközi Szervezet (OTIF) által létrehozott veszélyes áruk szállításával foglalkozó szakértői bizottság 54. ülésén a Nemzetközi Vasúti Fuvarozási Egyezmény C. függelékének egyes módosításaira vonatkozóan az Euróapi Unió által képviselendő álláspont meghatározásáról

text:
               27.5.2016

               HU

               Az Európai Unió Hivatalos Lapja

               L 140/12

         A TANÁCS (EU) 2016/833 HATÁROZATA
   (2016. május 17.)
   a Nemzetközi Vasúti Fuvarozásügyi Államközi Szervezet (OTIF) által létrehozott veszélyes áruk szállításával foglalkozó szakértői bizottság 54. ülésén a Nemzetközi Vasúti Fuvarozási Egyezmény C. függelékének egyes módosításaira vonatkozóan az Euróapi Unió által képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az Unió a 2013/103/EU tanácsi határozattal (1) csatlakozott az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF egyezmény).

               (2)

               Ciprus és Málta kivételével valamennyi tagállam szerződő fele a COTIF egyezménynek, és alkalmazza azt.

               (3)

               A 2008/68/EK európai parlamenti és tanácsi irányelv (2) követelményeket állapít meg a veszélyes áruk tagállamokon belüli vagy azok közötti közúti, vasúti és belvízi szállítására vonatkozóan. Teszi ezt többek között úgy, hogy hivatkozik a COTIF egyezmény C. függelékében (RID) foglalt, a veszélyes áruk nemzetközi vasúti fuvarozására vonatkozó rendelkezésekre. A 2008/68/EK irányelv 4. cikke továbbá úgy rendelkezik, hogy a tagállamok és harmadik országok területe között megvalósuló veszélyesáru-szállítást csak a RID-nek való megfelelés esetén engedélyezhető, hacsak a mellékletek máshogy nem rendelkeznek.

               (4)

               A 2016. május 25-én tartandó 54. ülésén a COTIF egyezmény 13. cikk 1. § d) pontjával létrehozott, a veszélyes áruk szállításával foglalkozó OTIF szakértői bizottságnak (RID szakértői bizottság) döntenie kell a RID-et érintő bizonyos módosításokról. A műszaki szabványokat és egységes műszaki előírásokat érintő módosítások célja – az ágazat tudományos és műszaki fejlődésére figyelemmel – a veszélyes áruk biztonságos és hatékony szállításának biztosítása, valamint olyan új anyagok és árucikkek kifejlesztése, amelyek az említett árucikkek szállítása közben veszélyt jelentenek.

               (5)

               A 2008/68/EK irányelv alapján létrehozott, veszélyes áruk szállításával foglalkozó bizottság előzetes megbeszéléseket folytatott a szóban forgó módosításokról.

               (6)

               Valamennyi javasolt módosítás indokolt és hasznos, ezért helyénvaló, hogy az Unió támogassa azokat.

               (7)

               Az Uniónaka RID szakértői bizottság 54. ülésén képviselendő álláspontjának ezért az ehhez a határozathoz csatolt mellékleten kell alapulnia,

         ELFOGADTA EZT A HATÁROZATOT:
   1. cikk
   (1)   A COTIF egyezmény keretében működő RID szakértői bizottság 54. ülésén az Európai Uniónak az e határozat mellékletében foglaltak szerinti álláspontot kell képviselnie.
   (2)   Az Uniót a RID szakértői bizottségban képviselő küldöttek a Tanács további határozata nélkül elfogadhatnak kisebb módosításokat az e határozat mellékletében említett dokumentumokra vonatkozóan.
   2. cikk
   A RID szakértői bizottság határozatait elfogadásukat követően – hatálybalépésük napját megjelölve – közzé kell tenni az Európai Unió Hivatalos Lapjában.
   3. cikk
   Ez a határozat elfogadásának napján lép hatályba.

      Kelt Brüsszelben, 2016. május 17-én.

            a Tanács részéről

            az elnök

         M.H.P. VAN DAM

      (1)  A Tanács 2011. június 16-i 2013/103/EU határozata az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).

      (2)  Az Európai Parlament és a Tanács 2008. szeptember 24-i 2008/68/EK irányelve a veszélyes áruk szárazföldi szállításáról (HL L 260., 2008.9.30., 13. o.).

      MELLÉKLET

                  Javaslat

                  Referenciadokumentum

                  Téma

                  Megjegyzések

                  Az Unió álláspontja

                  1.

                  OTIF/RID/CE/GTP/2015/2
                  OTIF/RID/CE/GTP/INF.14
                  OTIF/RID/CE/GTP/INF.15

                  A karbantartásért felelős szervezetekre (ECM) vonatkozó kötelezettségek bevezetése a RID-be.

                  Műszaki konszenzus az OTIF állandó munkacsoportban a módosított szöveg elfogadásával kapcsolatban.

                  Az állandó munkacsoport által felülvizsgált módosítások elfogadhatók.

                  2.

                  OTIF/RID/CE/GTP/2015/3

                  A TU 16 különös rendelkezés módosítása a RID/ADR/ADN 4.3. fejezetében.

                  Műszaki konszenzus az OTIF állandó munkacsoportban.

                  Az állandó munkacsoport által felülvizsgált módosítások elfogadhatók.

                  3.

                  OTIF/RID/CE/GTP/2015/5

                  A fuvarozó azon kötelessége, hogy tájékoztassa a mozdonyvezetőt a vonaton lévő veszélyes áruk helyéről.

                  Műszaki konszenzus az OTIF állandó munkacsoportban.

                  Az állandó munkacsoport által felülvizsgált módosítások elfogadhatók.

                  4.

                  OTIF/RID/CE/GTP/2015/6

                  Ömlesztettáru-szállításra szolgáló rugalmas konténerek

                  Műszaki konszenzus az OTIF állandó munkacsoportban.

                  Az OTIF/RID/CE/GTP/2015/12-ben az ömlesztettáru-szállításra szolgáló rugalmas konténerekre vonatkozó szöveg elfogadható.

                  5.

                  OTIF/RID/CE/GTP/2015/7

                  A „teljes rakomány”/„vagonrakomány” fogalommeghatározása.

                  Műszaki konszenzus az OTIF állandó munkacsoportban.

                  A módosítások elfogadhatók.

                  6.

                  OTIF/RID/CE/GTP/2015/12
                  OTIF/RID/CE/GTP/2015/INF.2
                  OTIF/RID/CE/GTP/2015/INF.3

                  Az állandó munkacsoport több felülvizsgált módosítást elfogadott.

                  Műszaki konszenzus az OTIF állandó munkacsoportban.

                  A módosítások elfogadhatók.

                  7.

                  Ugyanaz.

                  A módosításokat az állandó munkacsoport tovább vizsgálja.

                  —

                  —

                  8.

                  Ugyanaz.

                  Az ENSZ-EGB – OTIF közös ülés egységes állásfoglalását igénylő módosítások

                  Elő kell segíteni a hatékony multimodális szállítást.

                  A közös ülésen javasolt módosítások elfogadhatók.

                  9.

                  OTIF/RID/CE/GTP/2015/14

                  Értesítések veszélyes árukkal kapcsolatos eseményekről a RID 1.8.5. szerint. Hamburg-Billwerder, 2013. július 3.

                  Műszaki konszenzus az OTIF állandó munkacsoportban.

                  Az állandó munkacsoport által felülvizsgált módosítások elfogadhatók.

                  10.

                  OTIF/RID/CE/GTP/2015/INF.4

                  Védőtávolság közúti járművek esetében.

                  Műszaki konszenzus az OTIF állandó munkacsoportban.

                  A módosítások elfogadhatók.


title: Az Europol Igazgatótanácsának határozata ( 2007. július 18. ) megállapodás az Europol által alkalmazott feltételek és eljárások ügyében, átvéve az 1999. november 16-i , az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott Europol igazgatási tanácsi döntésének mellékletében említett összegeket

text:
               28.7.2007

               HU

               Az Európai Unió Hivatalos Lapja

               L 196/49

      AZ EUROPOL IGAZGATÓTANÁCSÁNAK HATÁROZATA

   (2007. július 18.)
   megállapodás az Europol által alkalmazott feltételek és eljárások ügyében, átvéve az 1999. november 16-i, az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott Europol igazgatási tanácsi döntésének mellékletében említett összegeket
   (2007/538/EK)
   AZ EUROPOL IGAZGATÓTANÁCSA,
   tekintettel az Európai Unió Szerződésének K.3 cikke és az Europol-egyezmény 41. cikkének (3) bekezdése alapján összeállított, az Europol, a hozzá tartozó szervek tagjai, aligazgatók és alkalmazottak kiváltságaira és mentességeire vonatkozó jegyzőkönyvre (1), és különösen annak 10. cikkére,
   mivel:

               (1)

               A tanács 2007. június 12-én, 2006. július 1-ig visszamenőleges hatállyal az Europol tisztviselők béreinek és egyéb javadalmazásainak 1,5 %-os változásáról döntött.

               (2)

               Az igazgatótanács 2007. július 18-án úgy döntött, hogy az igazgatótanács 1999. november 16-i döntésének mellékletében található 4. cikkben feltüntetett összegeket (2) a 2007. június 12-i tanácsi döntés értelmében az 1. pontban meghatározott mértékben és időpontban emeli.

               (3)

               Az igazgatótanács 2007. július 18-i döntéséhez hasonlóan az így kapott értékeket az Európai Unió Hivatalos Lapjában kell közzétenni,

         A KÖVETKEZŐKÉPPEN HATÁROZOTT:
   1. cikk
   2006. július 1-jei hatállyal:

               1.

               Az igazgatótanács 1999. november 16-i döntésének mellékletében található 4. cikk első mondatában feltüntetett összeg 113,68 EUR-ra módosul.

               2.

               Az igazgatótanács 1999. november 16-i döntésének mellékletében található 4. cikkben található táblázat euróban megadott értékei a következőképpen módosulnak:

                           8 % a 113,68 és 2 002,41 EUR közötti összegeknél

                           10 % a 2 002,42 és 2 758,01 EUR közötti összegeknél

                           12,5 % a 2 758,02 és 3 160,83 EUR közötti összegeknél

                           15 % a 3 160,84 és 3 589,60 EUR közötti összegeknél

                           17,5 % a 3 589,61 és 3 992,45 EUR közötti összegeknél

                           20 % a 3 992,46 és 4 382,91 EUR közötti összegeknél

                           22,5 % a 4 382,92 és 4 785,73 EUR közötti összegeknél

                           25 % a 4 785,74 és 5 176,21 EUR közötti összegeknél

                           27,5 % az 5 176,22 és 5 579,03 EUR közötti összegeknél

                           30 % az 5 579,04 és 5 969,51 EUR közötti összegeknél

                           32,5 % az 5 969,52 és 6 372,33 EUR közötti összegeknél

                           35 % a 6 372,34 és 6 763,42 EUR közötti összegeknél

                           40 % a 6 763,43 és 7 166,26 EUR közötti összegeknél

                           45 % a 7 166,27 EUR feletti összegeknél.

         2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az elfogadását követő napon lép hatályba.

      Kelt Hágában, 2007. július 18-án.

         Jaime FERNANDES

            Az igazgatótanács elnöke

      (1)  HL C 221., 1997.7.19., 2. o.

      (2)  HL C 65., 2001.2.28., 8. o.


title: A Tanács határozata ( 2010. május 10. ) az Európai Vegyianyag-ügynökség egy igazgatósági tagjának kinevezéséről

text:
               13.5.2010

               HU

               Az Európai Unió Hivatalos Lapja

               C 125/6

         A TANÁCS HATÁROZATA
   (2010. május 10.)
   az Európai Vegyianyag-ügynökség egy igazgatósági tagjának kinevezéséről
   2010/C 125/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatósági tagjaként a Tanács tagállamonként egy képviselőt nevez ki.

               (2)

               A Tanács 2007. június 7-i határozatával (2) kinevezte az Európai Vegyianyag-ügynökség 27 igazgatósági tagját.

               (3)

               A bolgár kormány értesítette a Tanácsot arról, hogy az igazgatóság bolgár képviselőjét le kívánja váltani, és jelölést nyújtott be az új képviselőre vonatkozóan, akit a 2011. május 31-ig terjedő időszakra kell kinevezni,

         ELFOGADTA EZT A HATÁROZATOT:
   1. cikk
   Ekaterina Spasova GECHEVA-ZAHARIEVA helyére a 2010. május 14-től2011. május 31-ig terjedő időszakra Boyko Marinov MALINOV – bolgár állampolgár, született 1964. augusztus 30-án – kerül kinevezésre az Európai Vegyianyag-ügynökség igazgatósági tagjává.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. május 10-én.

            a Tanács részéről

            az elnök

         Á. GONZÁLEZ-SINDE REIG

      (1)  HL L 396., 2006.12.30., 1. o.

      (2)  HL C 134., 2007.6.16., 6. o.


title: A Bizottság határozata (2015. november 30.) az Európai Unió intézményeinek 2017. évi munkaszüneti napjairól

text:
               2.12.2015

               HU

               Az Európai Unió Hivatalos Lapja

               C 400/3

         A BIZOTTSÁG HATÁROZATA
   (2015. november 30.)
   az Európai Unió intézményeinek 2017. évi munkaszüneti napjairól
   (2015/C 400/03)

      2017. ÉVI MUNKASZÜNETI NAPOK

               január 2.

               hétfő, újév másnapja

               április 13.

               nagycsütörtök

               április 14.

               nagypéntek

               április 17.

               húsvéthétfő

               május 1.

               hétfő, a munka ünnepe

               május 9.

               kedd, Schuman elnök 1950. évi nyilatkozatának évfordulója

               május 25.

               áldozócsütörtök

               május 26.

               péntek, áldozócsütörtököt követő nap

               június 9.

               pünkösdhétfő

               július 21.

               péntek, Belgium nemzeti ünnepe

               augusztus 15.

               kedd, Nagyboldogasszony ünnepe

               november 1.

               szerda, mindenszentek napja

               november 2.

               csütörtök, halottak napja

               december 25-től
               december 29-ig

               hétfő
               péntek
               5 év végi nap

               ÖSSZESEN

               18 nap

         Luxembourg: ugyanazok a napok, mint Brüsszelben, kivéve július 21., pénteket, amely helyett június 23., péntek, Luxemburg nemzeti ünnepe a munkaszüneti nap.
   Az új év első rendes munkanapja 2018. január 3., szerda.
   2018. január 1., hétfő és január 2., kedd munkaszüneti napnak tekintendő függetlenül attól, hogy a 2018. év munkaszüneti napjait később állapítják meg véglegesen.
   A Bizottság fenntartja e rendelkezések módosításának lehetőségét, amennyiben a feladatok ellátása ezt szükségessé teszi.


               15.12.2016

               HU

               Az Európai Unió Hivatalos Lapja

               C 468/282

         P7_TA(2013)0561
   A Számvevőszék egy tagjának kinevezése (Henri Grethen – LU)
   Az Európai Parlament 2013. december 11-i határozata Henri Grethen a Számvevőszék tagjává történő kinevezésére irányuló javaslatról (C7-0309/2013 – 2013/0807(NLE))
   (Konzultáció)
   (2016/C 468/62)

      Az Európai Parlament,

               —

               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C7-0309/2013),

               —

               tekintettel eljárási szabályzata 108. cikkére,

               —

               tekintettel a Költségvetési Ellenőrző Bizottság jelentésére (A7-0439/2013),

               A.

               mivel 2013. november 7-i ülésén a Költségvetési Ellenőrző Bizottság meghallgatta a Tanács számvevőszéki tagjelöltjét;

               B.

               mivel Henri Grethen megfelel az Európai Unió működéséről szóló szerződés 286. cikkének (1) bekezdésében rögzített feltételeknek;

               1.

               kedvezően véleményezi a Tanács Henri Grethen számvevőszéki taggá történő kinevezésére irányuló javaslatát;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.


title: 2006/248/EK: Az Európai Központi Bank határozata ( 2006. március 13. ) az Európai Központi Bank éves beszámolójáról szóló EKB/2002/11 vélemény módosításáról  (EKB/2006/3)

text:
               28.3.2006

               HU

               Az Európai Unió Hivatalos Lapja

               L 89/56

      AZ EURÓPAI KÖZPONTI BANK HATÁROZATA

   (2006. március 13.)
   az Európai Központi Bank éves beszámolójáról szóló EKB/2002/11 vélemény módosításáról
   (EKB/2006/3)
   (2006/248/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 26.2. cikkére,
   mivel:
   A fokozott átláthatóság érdekében szükséges egyértelművé tenni az Európai Központi Bank (EKB) nyugdíjrendszerének bemutatását az EKB beszámolóiban. Az Európai Központi Bank éves beszámolójáról szóló, 2002. december 5-i EKB/2002/11 határozat (1) II. mellékletét módosítani kell annak láthatóvá tétele érdekében, hogy e tételt az EKB mérlegének forrásoldalán a 12. „Egyéb források” tétel alatt tüntetik fel.
   A KÖVETKEZÕKÉPPEN HATÁROZOTT:
   1. cikk
   Módosítások
   Az EKB/2002/11 határozat II. melléklete e határozat mellékletével összhangban módosul.
   2. cikk
   Hatálybalépés
   Ez a határozat az elfogadásának napján lép hatályba.

      Kelt Frankfurt am Mainban, 2006. március 13-án.

            az EKB elnöke

         Jean-Claude TRICHET

      (1)  HL L 58., 2003.3.3., 38. o. Az EKB/2005/12 határozattal (HL L 311., 2005.11.26., 43. o.) módosított határozat.

      MELLÉKLETE
      A mérleg tartalmára és az értékelésre vonatkozó szabályok
      Az EKB/2002/11 határozat II. melléklete a következőképpen módosul:

                  1.

                  Az „Eszközök, 11.3. Egyéb pénzügyi eszközök” mérlegtételnél a „Mérlegtételek tartalmának osztályozása” oszlopban a következő mondatot el kell hagyni:
                  „Nyugdíjalapokkal és végkielégítési programokkal kapcsolatos befektetési portfóliók.”

                  2.

                  A „Források, 12.3. Vegyes tételek” mérlegtétel a „Mérlegtételek tartalmának osztályozása” oszlopban lévő első sora a következő szavakkal egészül ki:
                  „Nettó nyugdíjfizetési kötelezettség”.

                  3.

                  A „Források, 13. Céltartalékok” mérlegtételnél a „Mérlegtételek tartalmának osztályozása” oszlopban a következő szót el kell hagyni:
                  „Nyugdíjakra”.


title: A Tanács határozata (2001. január 22.) az Európai Unió Katonai Bizottságának felállításáról

text:
Fontos jogi nyilatkozat

|

32001D0079

Hivatalos Lap L 027 , 30/01/2001 o. 0004 - 0006

		A Tanács határozata(2001. január 22.)az Európai Unió Katonai Bizottságának felállításáról(2001/79/KKBP)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 28. cikke (1) bekezdésére,tekintettel az Európai Közösséget létrehozó szerződésre, és különösen annak 207. cikkére,emlékeztetve az Európai Unióról szóló szerződés 25. cikkére,mivel:(1) A közös kül- és biztonságpolitika (KKBP) megerősítésének keretében, és különösen az Európai Unióról szóló szerződés 17. cikkében előírt közös európai biztonsági és védelmi politika keretében az Európai Tanács 2000. december 7-11-i nizzai ülésén megállapodásra jutott az Európai Unió Katonai Bizottságának létrehozásáról, és megállapította az említett bizottság, illetve a bizottság elnökének feladatát és funkcióit.(2) Az Európai Tanács iránymutatásait követve e bizottságot alkalmassá kell tenni munkájának megkezdésére,A KÖVETKEZŐKÉPPEN HATÁROZOTT:1. cikkLétrejön az Európai Unió Katonai Bizottsága (EUKB) (a továbbiakban: bizottság), amelynek tagjai a tagállamok vezérkari főnökei, akiket katonai képviselőik helyettesítenek.Szükség esetén a bizottság a vezérkari főnökök szintjén ül össze.2. cikkA bizottság feladatát és funkcióit az Európai Tanács Nizzában jóváhagyott elnökségi jelentésének IV. melléklete határozza meg, amelynek szövegét e határozat melléklete tartalmazza.3. cikk(1) A bizottság elnökét (a továbbiakban: elnök) a Tanács nevezi ki a vezérkari főnökök szintjén megtartott bizottsági ülés ajánlásai alapján.(2) Az elnök hivatali ideje három év, amennyiben a Tanács ettől eltérően nem határoz. Az elnök feladatát és funkcióit szintén az említett melléklet határozza meg.4. cikkEz a határozat az elfogadásának napján lép hatályba.5. cikk(1) E határozatot a 3. cikk (1) bekezdése rendelkezéseinek sérelme nélkül, az első elnök kinevezésének napjától kezdve, legkésőbb az Európai Unió Katonai Bizottságának létrehozásáról szóló határozat [1] alkalmazásának időpontjától, de alapvetően 2001. június vége előtt kell alkalmazni.(2) A 2000/144/KKBP határozat [2] által létrehozott Ideiglenes Katonai Testület e határozat alkalmazásának időpontjáig továbbra is ellátja feladatait.6. cikkEzt a határozatot a Hivatalos Lapban ki kell hirdetni.Kelt Brüsszelben, 2001. január 22-én.a Tanács részérőlaz elnökA. Lindh[1] 2001/80/KKBP tanácsi határozat (lásd ennek a Hivatalos Lapnak a 7. oldalát).[2] A Tanács 2000. február 14-i 2000/144/KKBP határozata az Ideiglenes Katonai Testület létrehozásáról (HL L 49., 2000.2.22., 2. o.)--------------------------------------------------MELLÉKLETAZ EURÓPAI UNIÓ KATONAI BIZOTTSÁGA (EUKB)1. BevezetésAz Európai Tanács Helsinkiben úgy határozott, hogy a Tanácson belül új állandó politikai és katonai szervet hoz létre, amely lehetővé teszi az EU számára, hogy eleget tegyen az EU-Szerződésben meghatározott valamennyi konfliktusmegelőzési és válságkezelési feladatot, azaz a petersbergi feladatokat érintő kötelezettségeinek.Az Európai Unió Katonai Bizottsága (EUKB), amelyet "a Tanács keretében hoztak létre" a Helsinki jelentésben előírtaknak megfelelően a vezérkari főnökökből áll, akiket katonai képviselőik helyettesítenek. Az EUKB a vezérkari főnökök szintjén akkor ül össze, amikor erre szükség van. E bizottság katonai tanácsokat és ajánlásokat nyújt a Politikai és Biztonsági Bizottság (PBB) részére, továbbá katonailag irányítja az Európai Unió Katonai Törzsét (EUKT). Az EUKB elnöke akkor vesz részt a Tanács ülésein, amikor védelemmel kapcsolatos határozatokat hoznak meg.Az EUKB a Tanács keretén belül a legmagasabb szintű katonai szerv.Ennek érdekében az EUKB megbízását a következőképpen határozzák meg:2. FeladatAz EUKB felelős azért, hogy a PBB részére katonai tanácsokat és ajánlásokat nyújtson mindenfajta EU-n belüli katonai kérdéssel kapcsolatban. Az EUKB gyakorolja a katonai irányítást az EU keretében folytatott valamennyi katonai tevékenység felett.3. FunkciókAz EUKB gondoskodik a konszenzuson alapuló katonai tanácsadásról.Az EUKB az EU-tagállamok között a konfliktusmegelőzéssel és válságkezeléssel kapcsolatos katonai konzultáció és együttműködés fóruma.A PBB által megadott iránymutatások szerint eljárva, vagy a PBB kérésére, vagy saját kezdeményezésére, katonai tanácsokat és ajánlásokat nyújt a PBB számára, különös tekintettel a következőkre:- a válságkezelés átfogó koncepciójának kidolgozása a katonai szempontokra tekintettel,- a válságkezelési műveletek és helyzetek politikai ellenőrzésével és stratégiai irányításával kapcsolatos katonai szempontok,- a potenciális válságok kockázatértékelése,- a válsághelyzet és hatásainak katonai vetülete, különösen annak utólagos kezelése során; ennek érdekében az eredményeket a Helyzetelemző Központtól kapja,- a képességgel kapcsolatos célkitűzések kidolgozása, értékelése és felülvizsgálata a jóváhagyott eljárásoknak megfelelően,- az EU katonai kapcsolatai az EU-n kívüli európai NATO-tagokkal, az EU-hoz csatlakozni kívánó többi országgal, az egyéb államokkal és az egyéb szervezetekkel, a NATO-t is beleértve,- a műveletekre és gyakorlatokra vonatkozó pénzügyi becslés készítése.a) Válságkezelési helyzetekbenA PBB kérésére kezdeményezési irányelvet ad ki az EUKT főigazgatója számára arra vonatkozóan, hogy dolgozza ki és mutassa be a stratégiai katonai lehetőségeket.Értékeli az EUKT által kidolgozott stratégiai katonai lehetőségeket és azokat – a saját értékelésével és katonai tanácsával együtt –továbbítja a PBB-hez.A Tanács által kiválasztott katonai lehetőség alapján engedélyezi a kiinduló tervezési irányelvet a műveleti parancsnok felé.Az EUKT értékelése alapján tanácsot ad és ajánlásokat tesz a PBB felé a következőkre vonatkozóan:- a műveleti parancsnok által kidolgozott műveleti koncepció,- a műveleti parancsnok által kidolgozott előzetes műveleti terv.Tanácsot ad a PBB részére egy művelet befejezésének lehetőségére vonatkozóan.b) Műveletek soránAz EUKB figyelemmel kíséri a műveleti parancsnok felelőssége alatt vezetett műveletek megfelelő végrehajtását.A résztvevők bizottságában az EUKB tagjai, illetve azok képviselői üléseznek.4. Az EUKB elnökeAz EUKB-nek állandó elnöke van, akinek kötelezettségeit a következőkben írják le.Az EUKB elnöke egy kinevezett négycsillagos tábornok, lehetőleg az egyik EU-tagállam volt vezérkari főnöke.Az EUKB elnökét a tagállamok vezérkari főnökei választják a jóváhagyott eljárásoknak megfelelően, és őt a Tanács nevezi ki a vezérkari főnökök szintjén ülésező EUKB ajánlása alapján.Hivatali ideje három év, kivéve a rendkívüli körülményeket.Jogkörét az EUKB-től kapja, amelynek felelősséggel tartozik. Az EUKB elnöke nemzetközi minőségében eljárva az EUKB-t képviseli a PBB-ben, illetve a Tanácsban.Az EUKB elnökeként:- elnököl a katonai képviselők és vezérkari főnökök szintjén ülésező EUKB-n,- az EUKB szóvivője, és e minőségében:- adott esetbe részt vesz a PBB-ben, ahol joga van a vitákban részt venni, illetve jelen van a Tanács ülésein, amikor a védelemmel kapcsolatos határozatokat hozzák meg, továbbá- katonai tanácsadói feladatot lát el a főtitkár/főképviselő számára valamennyi katonai kérdésben, különösen az EU válságkezelő szervezetén belüli egység biztosítása érdekében,- pártatlanul és a konszenzust kifejezésre juttató módon irányítja az EUKB munkáját,- az EUKB nevében jár el az EUKT főigazgatója számára készült utasítások és útmutatások kiadása során,- az EU műveletei során a műveleti parancsnok első számú összekötőjeként jár el,- munkaprogramja kidolgozása és végrehajtása során kapcsolatot tart az elnökséggel.Az EUKB elnökének munkáját saját munkatársai és az EUKT segítik, elsősorban a Tanács Főtitkárságán belüli adminisztratív támogatást illetően.Az EUKB elnökét távollétében a következők helyettesítik:- az EUKB állandó elnökhelyettese, amennyiben úgy határoznak, hogy létrehozzák és betöltik e hivatalt,- az elnökség képviselője, illetve- a testület rangidős tagja.5. Vegyes rendelkezésekAz EUKB és a NATO katonai hatóságai között kialakítandó kapcsolatokat az EU/NATO állandó megállapodásokról szóló dokumentum határozza meg. Az EUKB és az EU-n kívüli európai NATO-tagok, valamint az EU-hoz csatlakozni kívánó többi ország közötti kapcsolatokat az EU és a harmadik országok közötti kapcsolatokról szóló dokumentum határozza meg.Az EUKB munkáját szükség esetén katonai munkacsoport (az EUKB munkacsoport), az EUKT, illetve egyéb szervezeti egységek és szolgálatok támogatják.--------------------------------------------------


title: A Tanács 2005/671/IB határozata (2005. szeptember 20.) a terrorista bűncselekményekre vonatkozó információcseréről és együttműködésről

text:
               29.9.2005

               HU

               Az Európai Unió Hivatalos Lapja

               L 253/22

      A TANÁCS 2005/671/IB HATÁROZATA

   (2005. szeptember 20.)
   a terrorista bűncselekményekre vonatkozó információcseréről és együttműködésről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére, 30. cikke (1) bekezdésére, 31. cikkére és 34. cikke (2) bekezdésének c) pontjára,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Az Európai Tanács a 2001. szeptember 21-i rendkívüli ülésén kijelentette, hogy a terrorizmus tényleges kihívást jelent a világ és Európa számára, és a terrorizmus elleni küzdelem az Európai Unió egyik elsődleges céljává válik.

               (2)

               Az Európai Tanács 2001. október 19-én kijelentette, hogy eltökélt a terrorizmus minden formája elleni küzdelemre a világ minden táján, és hogy továbbra is folytatja erőfeszítéseit a nemzetközi közösség a terrorizmus minden formája elleni küzdelmet célzó koalíciójának erősítésére, például a következő terrorizmus elleni küzdelemért felelős operatív szolgálatok – az Europol, Eurojust, hírszerző szervek, rendőri erők és igazságügyi hatóságok – közötti fokozott együttműködés révén.

               (3)

               A terrorizmus elleni küzdelemben alapvető fontosságú az illetékes szolgálatok számára, hogy a vonatkozó területeken a legteljesebb és leginkább naprakész információ birtokában legyenek. A tagállamok nemzeti szakszolgálatainak, igazságügyi hatóságainak és az Európai Unió illetékes szerveinek – úgy mint az Europol és az Eurojust – feladataik ellátásához mindenképpen információra van szükségük.

               (4)

               A terrorizmus elleni küzdelemre irányuló rendőrségi és igazságügyi együttműködést előmozdító különös intézkedéseknek a 2001/931/KKBP közös álláspont 4. cikkének megfelelően történő végrehajtásáról szóló, 2002. december 19-i 2003/48/IB tanácsi határozat (2) óriási előrelépést jelent. A terrorista fenyegetettség állandósulása, valamint a jelenség összetettsége szükségessé teszi az információ minden eddiginél nagyobb arányú cseréjét. Az információcsere kereteit ki kell terjeszteni a büntetőeljárás minden szakaszára, beleértve a büntetőítéleteket is, illetve minden magánszemélyre, személyegyesülésre, csoportra és szervezetre, aki vagy amely ellen terrorista bűncselekményért nyomozás vagy büntetőeljárás indult, vagy aki vagy amely ellen büntetőítéletet hoztak.

               (5)

               Mivel e határozat céljait a tagállamok önmagukban nem tudják kielégítően megvalósítani, és a kölcsönösség szükségességét tekintve azok közösségi szinten jobban megvalósíthatók, a Közösség intézkedéseket hozhat a Szerződés 5. cikkében meghatározottak szerinti szubszidiaritás elvének megfelelően. Az e cikkben meghatározott arányosság elvének megfelelően ez a határozat nem lépi túl az e célkitűzések eléréséhez szükséges mértéket.

               (6)

               Az információcsere végrehajtása tekintetében ez a határozat nem sérti az alapvető nemzetbiztonsági érdekeket, és nem kockáztathatja a folyamatban lévő nyomozás sikerét vagy magánszemélyek biztonságát, illetve a különleges állambiztonsági hírszerző tevékenységet.

               (7)

               Ez a határozat tiszteletben tartja az alapvető jogokat, és szem előtt tartja különösen az Európai Unió Alapjogi Chartája által elismert elveket,

         A KÖVETKEZŐKÉPPEN HATÁROZOTT:
   1. cikk
   Fogalommeghatározások
   E határozat alkalmazásában:

               a)

               „terrorista bűncselekmények”: a terrorizmus elleni küzdelemről szóló, 2002. június 13-i 2002/475/IB tanácsi kerethatározat (3) 1–3. cikkében említett bűncselekmények;

               b)

               „Europol-egyezmény”: az Európai Rendőrségi Hivatal létrehozásáról szóló, 1995. július 26-i egyezmény (4);

               c)

               „Eurojust-határozat”: a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozat (5);

               d)

               „csoportok vagy szervezetek”: a 2002. június 13-i 2002/475/IB kerethatározat 2. cikke szerinti „terrorista csoportok”, valamint a terrorizmus leküzdésére vonatkozó különös intézkedések alkalmazásáról szóló, 2001. december 27-i 2001/931/KKBP tanácsi közös álláspont (6) mellékletében felsorolt csoportok és szervezetek.

         2. cikk
   Terrorista bűncselekményekkel kapcsolatos információszolgáltatás az Eurojust, az Europol és a tagállamok számára
   (1)   Valamennyi tagállam – saját rendőrsége vagy más bűnüldöző szerve keretein belül – szakszolgálatot jelöl ki, amely a nemzeti jognak megfelelően hozzáfér a bűnüldöző hatósága által a terrorista bűncselekmények tekintetében folytatott nyomozásokra vonatkozó, és azokból származó valamennyi jelentős információhoz és összegyűjti, illetve a (3) és (4) bekezdéssel összhangban eljuttatja azokat az Europolhoz.
   (2)   Valamennyi tagállam kijelöl egy, illetve amennyiben jogrendszere úgy rendelkezik több mint egy, a terrorizmus ügyében eljáró Eurojust nemzeti kapcsolattartót, vagy olyan megfelelő igazságügyi vagy más illetékes hatóságot, amely a nemzeti jognak megfelelően hozzáfér a terrorista bűncselekményekkel kapcsolatos büntetőeljárásokra és büntetőítéletekre vonatkozó valamennyi jelentős információhoz és összegyűjti, illetve az (5) bekezdéssel összhangban eljuttatja azokat az Eurojusthoz.
   (3)   Valamennyi tagállam meghozza a szükséges intézkedéseket annak biztosítására, hogy az illetékes hatóság által összegyűjtött, legalább a (4) bekezdésben említett nyomozással kapcsolatos információk, illetve az (5) bekezdésben említett, a két vagy több tagállamot érintő, vagy esetlegesen érintő terrorista bűncselekmények miatt indított büntetőeljárással és büntetőítéletekkel kapcsolatos információk eljussanak:

               a)

               az Europolhoz, a nemzeti jognak és az Europol-egyezményben előírt rendelkezéseknek megfelelően feldolgozás céljából; valamint

               b)

               az Eurojusthoz a nemzeti jognak megfelelően, és amennyiben az Eurojust-határozat ezt lehetővé teszi.

         (4)   Az Europolnak a (3) bekezdésnek megfelelően eljuttatandó információk köre a következő:

               a)

               a személy, a csoport vagy a szervezet azonosítására szolgáló adatok;

               b)

               azok a cselekmények, amelyekre a nyomozás kiterjed és ezek pontos körülményei;

               c)

               a kérdéses bűncselekmény;

               d)

               más jelentős esetekkel való kapcsolatok;

               e)

               a kommunikációs technológiák felhasználása;

               f)

               a tömegpusztító fegyverek birtoklása okozta fenyegetettség.

         (5)   Az Eurojustnak a (3) bekezdésnek megfelelően eljuttatandó információk köre a következő:

               a)

               olyan személy, csoport vagy szervezet azonosító adatai, aki vagy amely ellen nyomozás vagy büntetőeljárás van folyamatban;

               b)

               a kérdéses bűncselekmény és pontos körülményei;

               c)

               információ a terrorista bűncselekmények miatt hozott jogerős ítéletekről, illetve e bűncselekmények pontos körülményeiről;

               d)

               más jelentős esetekkel való kapcsolatok;

               e)

               jogsegély iránti megkeresés, beleértve egy másik tagállam által vagy annak részére címzett kérvényt és az arra adott választ.

         (6)   Valamennyi tagállam meghozza a szükséges intézkedéseket annak biztosítására, hogy terrorista bűncselekményekkel kapcsolatban folyó nyomozás vagy büntetőeljárás során lefoglalt vagy elkobzott okiratban, aktában, információban, tárgyon vagy más bizonyítékon szereplő jelentős információt a nemzeti jognak és a vonatkozó nemzetközi jogi eszközök előírásainak megfelelően az éppen folyamatban lévő nyomozás sikerének veszélyeztetése nélkül haladéktalanul hozzáférhetővé tegyék más érdekelt tagállamok hatóságai számára, amennyiben terrorista bűncselekményekkel kapcsolatos nyomozást folytatnak vagy indíthatnak meg, illetve büntetőeljárás van folyamatban.
   3. cikk
   Közös nyomozócsoportok
   Adott esetben a tagállamok meghozzák a szükséges intézkedéseket közös nyomozócsoportok felállítására a terrorista bűncselekményekkel kapcsolatos nyomozás lefolytatása érdekében.
   4. cikk
   Jogsegély iránti megkeresés és az ítélet végrehajtása
   Valamennyi tagállam megteszi a szükséges intézkedéseket annak biztosítására, hogy a más tagállamok által benyújtott kölcsönös nemzetközi jogsegély iránti, illetve a terrorista bűncselekmények ítéleteinek elismerésére és végrehajtására vonatkozó kérelmeket sürgősségi eljárással kezeljék, és azok prioritást élvezzenek.
   5. cikk
   Meglévő rendelkezések hatályon kívül helyezése
   A 2003/48/IB határozat hatályát veszti.
   6. cikk
   Végrehajtás
   A tagállamok meghozzák azokat az intézkedéseket, amelyek szükségesek ahhoz, hogy ennek a határozatnak legkésőbb 2006. június 30-ig megfeleljenek.
   7. cikk
   Területi hatály
   Ezt a határozatot alkalmazni kell Gibraltárra.
   8. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2005. szeptember 20-án.

            a Tanács részéről

            az elnökasszony

         M. BECKETT

      (1)  2005. június 7-i vélemény (a Hivatalos Lapban még nem tették közzé).

      (2)  HL L 16., 2003.1.22., 68. o.

      (3)  HL L 164., 2002.6.22., 3. o.

      (4)  HL C 316., 1995.11.27., 2. o. A legutóbb a 2003.11.27-i jegyzőkönyvvel (HL C 2., 2004.1.6., 3. o.) módosított egyezmény.

      (5)  HL L 63., 2002.3.6., 1. o. A 2003/659/IB tanácsi határozattal (HL L 245., 2003.9.29., 44. o.) módosított határozat.

      (6)  HL L 344., 2001.12.28., 93. o. A legutóbb a 2005/220/KKBP közös állásponttal (HL L 69., 2005.3.16., 59. o.) módosított közös álláspont.


title: A Tanács határozata (2002. október 8.) az Európai Közösség és az Amerikai Egyesült Államok közötti kölcsönös elismerésről szóló megállapodás megkötéséről szóló 1999/78/EK határozat módosításáról

text:
22                  HU                               Az Európai Unió Hivatalos Lapja                                          11/44. kötet
32002D0803
2002.10.16.                                 AZ EURÓPAI KÖZÖSSÉGEK HIVATALOS LAPJA                                                L 278/22
                                                      A TANÁCS HATÁROZATA
                                                            (2002. október 8.)
           az Európai Közösség és az Amerikai Egyesült Államok közötti kölcsönös elismerésről szóló megállapodás
                                       megkötéséről szóló 1999/78/EK határozat módosításáról
                                                              (2002/803/EK)
           AZ EURÓPAI UNIÓ TANÁCSA,
           tekintettel az Európai Közösséget létrehozó szerződésre, és különösen annak 133. cikkére, összefüggésben
           300. cikke (2) bekezdése első albekezdésének első mondatával, 300. cikke (3) bekezdése első albekezdésének első
           mondatával és (4) bekezdésével,
           tekintettel a Bizottság javaslatára,
           mivel:
           (1)     Az Európai Közösség és az Amerikai Egyesült Államok közötti kölcsönös elismerésről szóló
                   megállapodás (1) (továbbiakban: a megállapodás) hatékony működésének biztosítása érdekében szükség van
                   az 1999/78/EK határozat (2) módosítására azért, hogy a Bizottság felhatalmazást kapjon a megállapodás
                   működéséhez szükséges összes intézkedés megtételére.
           (2)     A Tanácsnak meg kellene tartania azt a hatáskörét, hogy határozzon a megállapodás fő részeit érintő
                   módosításokról,
           A KÖVETKEZŐKÉPPEN HATÁROZOTT:
                                                                Egyetlen cikk
           Az 1999/78/EK határozat 3. cikke helyébe a következő szöveg lép:
               „3. cikk
               (1) A Bizottság a megállapodás 14. cikkében meghatározott vegyes bizottságban és az ágazati mellékletek
               alapján létrehozott közös ágazati bizottságokban a Tanács által kijelölt különbizottság segítségével képviseli a
               Közösséget. A Bizottság e különbizottsággal folytatott konzultációt követően jár el a megállapodásban
               meghatározott kinevezések, értesítések, információcserék és információ iránti kérelmek tekintetében.
               (2) A vegyes bizottság által hozandó határozatok tekintetében, a megállapodás fő részeinek 14. cikke (4)
               bekezdésének g) pontjával és 21. cikke (2) bekezdésével összhangban történő módosításait illetően a Közösség
               álláspontját a Bizottság javaslata alapján, minősített többséggel eljárva a Tanács határozza meg.
               (3) A Közösségnek a vegyes bizottságban, illetve a közös ágazati bizottságokban elfoglalt helyét minden más
               esetben a Bizottság határozza meg, az (1) bekezdésben említett különbizottsággal folytatott konzultációt
               követően.”
           Kelt Luxembourgban, 2002. október 8-án.
                                                                                a Tanács részéről
                                                                                az elnök
                                                                                T. PEDERSEN
           (1) HL L 31., 1999.2.4., 3. o.
           (2) HL L 31., 1999.2.4., 1. o.


title: 2011/305/EU: A Tanács határozata ( 2011. március 21. ) az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodásnak az Európai Unió nevében történő megkötéséről

text:
               25.5.2011

               HU

               Az Európai Unió Hivatalos Lapja

               L 137/1

         A TANÁCS HATÁROZATA
   (2011. március 21.)
   az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodásnak az Európai Unió nevében történő megkötéséről
   (2011/305/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének d) pontjára, összefüggésben a 218. cikke (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A „Szolidaritás és a migrációs áramlások igazgatása” általános program keretében a 2007–2013-as időszakra a Külső Határok Alap létrehozásáról szóló, 2007. május 23-i 2007/574/EK európai parlamenti és tanácsi határozat (1) (a továbbiakban: a határozat) 11. cikke szerint a schengeni vívmányok végrehajtásához, alkalmazásához és fejlesztéséhez társult harmadik országok a határozat rendelkezéseinek megfelelően részt vesznek az alapban, és olyan megállapodásokat kötnek, amelyek meghatározzák a részvételhez szükséges kiegészítő szabályokat, beleértve a Közösség pénzügyi érdekeinek védelmét és a Számvevőszék ellenőrzési hatáskörét biztosító rendelkezéseket.

               (2)

               A 2007. december 20-án a Bizottságnak adott felhatalmazás alapján 2009. június 30-án az Izlandi Köztársasággal, a Norvég Királysággal, a Svájci Államszövetséggel és a Liechtensteini Hercegséggel folytatott tárgyalások lezárultak.

               (3)

               Az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodást (a továbbiakban: a megállapodás) – későbbi végleges megkötésére figyelemmel – a 2009. november 30-i 2010/374/EK tanácsi határozat (2) alapján 2010. március 19-én az Unió nevében aláírták és azóta ideiglenesen alkalmazzák.

               (4)

               A Lisszaboni Szerződés 2009. december 1-jei hatálybalépésének eredményeképpen a az aláíráskor valamennyi fél megállapodott egy, az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodásról szóló, az Európai Unió és az Izlandi Köztársaság, a Norvég Királyság, a Svájci Államszövetség és a Liechtensteini Hercegség általi együttes nyilatkozatban, amelyet csatoltak a megállapodáshoz, amelyben kijelentették, hogy az Európai Unió felváltja az Európai Közösséget és annak jogutódja.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikke értelmében Dánia nem vesz részt e határozat elfogadásában, az rá nézve nem kötelező és nem alkalmazandó. Mivel ez a határozat a schengeni vívmányok továbbfejlesztésére irányul, Dánia az említett jegyzőkönyv 4. cikkének megfelelően az e határozatról szóló tanácsi döntést követő hat hónapos időszakon belül határoz arról, hogy azt nemzeti jogában végrehajtja-e.

               (6)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt ennek a határozat elfogadásában, az rá nézve nem kötelező és nem alkalmazandó.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozattal (4) összhangban nem vesz részt. Ennélfogva Írország nem vesz részt a határozat elfogadásában, az rá nézve nem kötelező és nem alkalmazandó.

               (8)

               A megállapodást meg kell kötni,

         ELFOGADTA EZT A HATÁROZATOT:
   1. cikk
   Az Európai Közösség és az Izlandi Köztársaság, a Norvég Királyság, a Svájci Államszövetség és a Liechtensteini Hercegség közötti, a 2007–2013 közötti időszakra létrehozott Külső Határok Alapra vonatkozó kiegészítő szabályokról szóló megállapodást (a továbbiakban: a megállapodás) (5) és az ahhoz csatolt nyilatkozatokat a Tanács az Unió nevében jóváhagyja.
   2. cikk
   A Tanács elnöke felhatalmazást kap, hogy kijelölje a megállapodás 13. cikkének (2) bekezdésében előírt jóváhagyó okiratnak az Európai Unió nevében történő letétbe helyezésére jogosult személyt annak érdekében, hogy kifejezésre juttassa, hogy az az Unióra nézve kötelező.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2011. március 21-én.

            a Tanács részéről

            az elnök

         MARTONYI J.

      (1)  HL L 144., 2007.6.6., 22. o.

      (2)  HL L 169., 2010.7.3., 22. o.

      (3)  HL L 131., 2000.6.1., 43. o.

      (4)  HL L 64., 2002.3.7., 20. o.

      (5)  A megállapodást (HL L 169., 2010.7.3., 24. o.) az aláírásról szóló határozattal együtt hirdették ki.


title: A Végrehajtó Bizottság határozata (1994. december 22.) a 75. cikkben a kábítószerekre és pszichotróp anyagokra előírt úti igazolásról (SCH/Com-ex (94) 28 rev.)

text:
Fontos jogi nyilatkozat

|

41994D0028

Hivatalos Lap L 239 , 22/09/2000 o. 0463 - 0468

		A végrehajtó Bizottság határozata(1994. december 22.)a 75. cikkben a kábítószerekre és pszichotróp anyagokra előírt úti igazolásról(SCH/Com-ex (94) 28 rev.)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 75. cikkére,A KÖVETKEZŐKÉPPEN HATÁROZOTT:Az e határozathoz mellékelt, a gyógykezelés keretében szükséges kábítószerekre, illetve pszichotróp anyagokra előírt úti igazolásról szóló SCH/stup (94) 21 rev. 2 dokumentumot elfogadja.Bonn, 1994. december 22.az elnökBernd Schmidbauer--------------------------------------------------SCH/stup (94) 21 Rev.2A Végrehajtási Egyezmény 75. cikke szerinti, gyógykezelés céljára használt kábítószerekre, illetve pszichotróp anyagokra előírt úti igazolás1. A Végrehajtási Egyezmény 75. cikkének megfelelően a schengeni államok elfogadták az 1. mellékletben található igazolást. Az igazolást valamennyi tagállamban egységesen alkalmazni kell, és azt az illető ország nyelvén kell kiállítani. A rovatok előre nyomtatott szövegének angol és francia nyelvű megfelelője az igazolás hátoldalán található.2. Valamely schengeni állam illetékes hatóságai az igazolást a területükön lakó olyan személyek részére állítják ki, akik egy másik schengeni tagállamba szeretnének beutazni, és akiknek ez idő alatt orvosi rendelvényre narkotikumokat, illetve pszichotróp anyagokat kell szedniük. Az igazolás legfeljebb 30 napig érvényes.3. Az igazolást az orvosi vény alapján az erre illetékes hatóság adja ki vagy hitelesíti. Minden egyes felírt narkotikumhoz vagy pszichotróp anyaghoz külön igazolás szükséges. Az illetékes hatóság a kiadott igazolás egy másolatát megőrzi.4. Az orvos utazási célokra legfeljebb 30 napra írhat fel narkotikumot. Az utazás tényleges időtartama 30 napnál rövidebb is lehet.5. Mindegyik tagállam megjelölt egy központi szervet, amely az ezzel összefüggésben esetlegesen felmerülő kérdések megválaszolására hivatott (lásd 2. melléklet). A kijelölt központi szerv csak Belgiumban, Luxemburgban, illetve Hollandiában azonos azzal a hatósággal, amely az igazolások kiállítására, illetve hitelesítésére jogosult.--------------------------------------------------1. MELLÉKLET+++++ TIFF ++++++++++ TIFF +++++--------------------------------------------------2. MELLÉKLETPROBLÉMÁK ESETÉN ÉRTESÍTENDŐ KÖZPONTI HATÓSÁGOK(A Végrehajtási Egyezmény 75. cikke)BELGIUM:Ministère de la Santé publiqueInspection générale de la PharmacieQuartier Vésale – Cité administrative de l'ÉtatB-1010 BruxellesTel.: 32 2 210 49 28fax: 32 2 210 63 70NÉMETORSZÁG:Ministerium für Arbeit, Gesundheit und Soziales des Landes Nordrhein-WestfalenPharmaziedezernatHorionplatz 1 – LandeshausD-40213 DüsseldorfTel.: 49 211 837 3591Fax: 49 211 837 3662GÖRÖGORSZÁG:Ministère de la SantéDirection de MédicamentsDivision de StupéfiantsRue Aristotelous 17AthenesTél: 522 5301SPANYOLORSZÁG:Servicio de Restricción de EstupefacientesDireccion Gral. de Farmacia y Productos SanitariosMinisterio de Sanidad y ConsumoE-Calle Principe de Vergara, 5428006-MadridChef du service: D. LUIS DOMINGUEZ ARQUESTel.: 34 1 5752763Fax: 34 1 5781231FRANCIAORSZÁG:Ministère de la santéDirection générale de la Santé1, place de FontenoyF-75350 Paris CEDEX 07 SPTel.: 33 1 40564716 vagy 33 1 40564341Fax: 33 1 40564054OLASZORSZÁG:Ministero SanitàDirezione Generale Servizio FarmaceuticoUfficio centrale StupefacentiVia della Civiltà Romana 7I-00144 ROMATél: (39-06) 59 94 31 77Fax: (39-06) 59 94 33 65LUXEMBURG:Ministère de la santéDirection de la SantéL-2935 LuxembourgTél: (352) 4785550Fax: (352) 484903HOLLANDIA:Hoofdinspectie voor de geneesmiddelen van het Staatstoezicht op de VolksgezondheidP.O. Box 54062280 HK RijskwikTel.:31.70.3406423AUSZTRIA:Bundesministerium für Gesundheit, Sport und KonsumentenschutzAbteilung II/C/18Radetzkystrasse 2A-1030 WIENTel.: 711 72 4734Fax: 713 86 14PORTUGÁLIA:Instituto nacional da Farmacia e do Medicamento (INFARMED)Parque de SaúdeAv. do Brazil, 53P-1700 LISBOAfax: 351 1 795 9116 [1][1] Felsőbb hatóság hozzájárulása feltételével.--------------------------------------------------


title: 2004/538/EK, Euratom:A Tanács határozata (2004. június 29.) az Európai Unió Tanácsa főtitkárhelyettesének kinevezéséről

text:
               7.7.2004

               HU

               Az Európai Unió Hivatalos Lapja

               L 236/17

      A TANÁCS HATÁROZATA

   (2004. június 29.)
   az Európai Unió Tanácsa főtitkárhelyettesének kinevezéséről
   (2004/538/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 207. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 121. cikke (2) bekezdésére,

         ELFOGADTA EZT A HATÁROZATOT:
   1. cikk
   Az Európai Unió Tanácsa főtitkárhelyettesének – 2004. október 18-tól kezdődően, ötéves időtartamra – Pierre DE BOISSIEU-t nevezi ki.
   2. cikk
   E határozatot a Tanács elnöke továbbítja Pierre DE BOISSIEU részére.
   E határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. június 29-én.

            a Tanács részéről

            az elnök

         B. AHERN


title: 2009/57/EK: Az Európai Központi Bank határozata ( 2008. december 12. ) az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról (EKB/2008/27)

text:
               24.1.2009

               HU

               Az Európai Unió Hivatalos Lapja

               L 21/77

      AZ EURÓPAI KÖZPONTI BANK HATÁROZATA

   (2008. december 12.)
   az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról
   (EKB/2008/27)
   (2009/57/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára (a továbbiakban: a KBER Alapokmánya) és különösen annak 30. cikkére,
   mivel:

               (1)

               A nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2008. december 12-i EKB/2008/23 határozat (1) előírja az Európai Központi Bank („EKB”) tőkejegyzési kulcsának (a továbbiakban: tőkejegyzési kulcs) kiigazítását a KBER Alapokmánya 29.3. cikkének megfelelően, és 2009. január 1-jei hatállyal megállapítja az egyes NKB-khoz a kiigazított tőkejegyzési kulcsban rendelt új súlyokat (a továbbiakban: tőkejegyzésikulcs-súlyok).

               (2)

               A tőkejegyzésikulcs-súlyok módosítása és a részt vevő NKB-knak az EKB jegyzett tőkéjében való részesedésében ennek eredményeképpen bekövetkező változások szükségessé teszik azon követelések módosítását, amelyeket az EKB a KBER Alapokmány 30.3. cikke szerint jóváírt azon tagállamok NKB-ja számára, amelyek bevezették az eurót (a továbbiakban: részt vevő NKB-k), illetve amelyek megegyeznek a részt vevő NKB-k által az EKB számára átadott, devizatartalékokat megtestesítő eszközökkel (a továbbiakban: követelések).

               (3)

               Azok a részt vevő NKB-k, amelyeknek a kiigazított tőkejegyzési kulcsban való százalékos részesedése a módosítás következtében nő, kompenzációs átutalást kötelesek végrehajtani az EKB számára, míg az EKB köteles kompenzációs átutalást végrehajtani azon részt vevő NKB-k számára, amelyeknek a kiigazított tőkejegyzési kulcsban való százalékos részesedése csökken.

               (4)

               A méltányos eljárásnak, az egyenlő bánásmódnak és a jogos elvárások védelmének a KBER Alapokmányának alapját képező általános elveivel összhangban azon részt vevő NKB-k, amelyek relatív részesedése az EKB felhalmozott tőkéjében a fent említett kiigazítások következtében nő, szintén kötelesek kompenzációs átutalást végrehajtani azon részt vevő NKB-k számára, amelyek relatív részesedése csökken.

               (5)

               Az egyes részt vevő NKB-k 2008. december 31-ével bezárólag, illetve 2009. január 1-jétől alkalmazandó tőkejegyzésikulcs-súlyait az EKB teljes, valamennyi részt vevő NKB által jegyzett tőkéje százalékarányában kell meghatározni annak kiszámítása céljából, hogy milyen mértékben módosult az egyes részt vevő NKB-k részesedése az EKB felhalmozott tőkéjében.

               (6)

               Ennek megfelelően szükséges egy olyan új EKB-határozat elfogadása, amely hatályon kívül helyezi az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról szóló, 2006. december 15-i EKB/2006/24 határozatot (2).

               (7)

               A Szerződés 122. cikkének (2) bekezdésével összhangban a közös valuta Szlovákia általi, 2009. január 1-jén történő bevezetéséről szóló, 2008. július 8-i 2008/608/EK tanácsi határozat (3) 1. cikke szerint a 2003-as csatlakozási okmány (4) 4. cikkében említett, Szlovákiára vonatkozó eltérés 2009. január 1-jei hatállyal megszűnik,

         A KÖVETKEZŐKÉPPEN HATÁROZOTT:
   1. cikk
   Fogalommeghatározások
   E határozat alkalmazásában:

               a)

               „felhalmozott tőke”: az EKB tartalékainak, az átértékelési számláknak és a tartalékok közé tartozó céltartalékoknak az EKB által 2008. december 31-én kiszámított összege. Az EKB tartalékai és tartalék jellegű céltartalékai magukban foglalják – a „felhalmozott tőke” általánosságának korlátozása nélkül – az általános tartalékot, illetve az átváltási árfolyamkockázatokra, a kamatkockázatokra és az aranyárfolyam-kockázatokra képzett céltartalékot;

               b)

               „átutalási időpont” az EKB 2008. pénzügyi évre vonatkozó éves kimutatásainak a Kormányzótanács általi jóváhagyását követő második munkanap.

         2. cikk
   Az EKB tartalékaihoz és céltartalékaihoz való hozzájárulás
   (1)   Amennyiben egy részt vevő NKB részesedése a felhalmozott tőkében nő a tőkejegyzésikulcs-súlyának 2009. január 1-jétől való emelkedése miatt, az ilyen részt vevő NKB az átutalási időpontban átutalja az EKB számára a (3) bekezdés szerint meghatározott összeget.
   (2)   Amennyiben egy részt vevő NKB részesedése a felhalmozott tőkében csökken a tőkejegyzésikulcs-súlyának 2009. január 1-jétől való csökkenése miatt, az EKB az átutalási időpontban átutalja az ilyen részt vevő NKB számára a (3) bekezdés szerint meghatározott összeget.
   (3)   Az EKB azon a napon vagy azt megelőzően, amikor a Kormányzótanács jóváhagyja az EKB 2008. pénzügyi évre vonatkozó éves kimutatásait, kiszámítja az (1) bekezdés alkalmazása esetén a részt vevő NKB által az EKB számára átutalandó összeget, illetve a (2) bekezdés alkalmazása esetén az EKB által a részt vevő NKB számára átutalandó összeget, valamint erről értesíti a kérdéses NKB-t. A kerekített, átutalandó összeg kiszámításánál a felhalmozott tőkét meg kell szorozni az egyes részt vevő NKB-k 2008. december 31-én, illetve 2009. január 1-jétől alkalmazandó tőkejegyzésikulcs-súlya közötti abszolút különbséggel, és e szorzat összegét el kell osztani 100-zal.
   (4)   A (4) bekezdésben meghatározott összegek 2009. január 1-jén euróban esedékesek, mindazonáltal azok átutalására az átutalási időpontban kerül sor.
   (5)   Az átutalási időpontban az (1) vagy a (2) bekezdés alapján átutalásra köteles részt vevő NKB vagy az EKB elkülönített összegként ugyancsak átutalja a részt vevő NKB vagy az EKB által átutalandó összegek után a 2009. január 1-jétől az átutalási időpontig fizetendő kamat összegét. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   (6)   Amennyiben a felhalmozott tőke nullánál kevesebb, a (3) bekezdés és az (5) bekezdés alapján átutalandó összegeket a (3) bekezdésben és az (5) bekezdésben meghatározottakhoz képest ellentétes irányban kell elszámolni.
   3. cikk
   Az átadott, devizatartalékokat megtestesítő eszközökkel megegyező követelések módosítása
   (1)   Mivel a Národná banka Slovenska számára átadott, devizatartalékokat megtestesítő eszközökkel megegyező követelések kiigazítását az Európai Központi Bank tőkéjének a Národná banka Slovenska általi befizetéséről, a Národná banka Slovenska devizatartalékokat megtestesítő eszközeinek az Európai Központi Bank számára történő átadásáról és a Národná banka Slovenskanak az Európai Központi Bank tartalékaihoz és céltartalékaihoz való hozzájárulásáról szóló, 2008. december 31-i EKB/2008/33 határozat (5) szabályozza, ez a cikk a többi részt vevő NKB által átadott, devizatartalékokat megtestesítő eszközökkel megegyező követelések módosítását szabályozza.
   (2)   A részt vevő NKB-k követelései 2009. január 1-jétől módosításra kerülnek azok módosított tőkejegyzésikulcs-súlyaival összhangban. A részt vevő NKB-k 2009. január 1-jétől hatályos követeléseinek értékét az e határozat mellékletében található táblázat harmadik oszlopa mutatja.
   (3)   Ebből a célból, e rendelkezés alapján és minden egyéb megkövetelhető alakiság és cselekmény nélkül valamennyi részt vevő NKB-t úgy kell tekinteni, hogy 2009. január 1-jén átutalta vagy megkapta az e határozat mellékletében található táblázat negyedik oszlopában a neve mellett (euróban) feltüntetett követelés abszolút értékét; a táblázatban a „-” jel jelzi a részt vevő NKB által az EKB-nak átutalandó követelést, míg „+” jel az EKB által a részt vevő NKB-nak átutalandó követelést.
   (4)   A részt vevő NKB-k a transzeurópai automatizált valós idejű bruttó elszámolási rendszer (TARGET2) 2009. január 1. utáni első munkanapján átutalják vagy megkapják az ezen határozat mellékletében található táblázat negyedik oszlopában a nevük mellett (euróban) feltüntetett összeg abszolút értékét; a táblázatban a „+” jel jelzi a részt vevő NKB által az EKB-nak átutalandó összeget, míg a „-” jel az EKB által a részt vevő NKB-nak átutalandó összeget.
   (5)   A 2009. január 1. utáni első TARGET2-munkanapon az EKB és azon részt vevő NKB-k, amelyek a (4) bekezdés alapján összegek átutalására kötelesek, elkülönítve átutalják az EKB és az ilyen részt vevő NKB-k által fizetendő összegeknek a 2009. január 1-je és az átutalás napja közötti időszakra fizetendő kamatát is. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   4. cikk
   Általános rendelkezések
   (1)   A 2. cikk (5) bekezdése és a 3. cikk (5) bekezdése szerinti kamatokat napi szinten számítják a 360 napos számítási módszer alapján az eurorendszer által a legutolsó fő refinanszírozási műveletében alkalmazott határkamatlábbal azonos kamatlábon.
   (2)   A 2. cikk (1), (2) és (5) bekezdése, illetve a 3. cikk (4) és (5) bekezdése szerinti átutalások a TARGET2-n keresztül külön-külön történnek.
   (3)   Az EKB és a (2) bekezdésben említett átutalásra köteles részt vevő NKB-k megfelelő időben kiadják az ilyen átutalások időben történő, szabályszerű végrehajtásához szükséges utasításokat.
   5. cikk
   Záró rendelkezések
   (1)   Ez a határozat 2009. január 1-jén lép hatályba.
   (2)   Az EKB/2006/24 határozat 2009. január 1-jén hatályát veszti.
   (3)   Az EKB/2006/24 határozatra való hivatkozásokat az erre a határozatra való hivatkozásként kell értelmezni.

      Kelt Frankfurt am Mainban, 2008. december 12-én.

            az EKB elnöke

         Jean-Claude TRICHET

      (1)  Lásd e Hivatalos Lap 66 oldalát.

      (2)  HL L 24., 2007.1.31., 9. o.

      (3)  HL L 195., 2008.7.24., 24. o.

      (4)  A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, illetve az Európai Unió alapjait képező szerződések módosításáról szóló szerződés (HL L 236., 2003.9.23., 33. o.)

      (5)  Lásd e Hivatalos Lap 83 oldalát.

      MELLÉKLET
      AZ EKB SZÁMÁRA ÁTADOTT, DEVIZATARTALÉKOKAT MEGTESTESÍTŐ ESZKÖZÖKKEL MEGEGYEZŐ KÖVETELÉSEK

                  Részt vevő NKB

                  Az EKB számára átadott, devizatartalékokat megtestesítő eszközökkel megegyező követelés 2008. december 31-én
                  (EUR)

                  Az EKB számára átadott, devizatartalékokat megtestesítő eszközökkel megegyező követelés 2009. január 1-jétől
                  (EUR)

                  Átutalás összege
                  (EUR)

                  Nationale Bank van België/Banque Nationale de Belgique

                  1 423 341 995,63

                  1 397 303 846,77

                  –26 038 148,86

                  Deutsche Bundesbank

                  11 821 492 401,85

                  10 909 120 274,33

                  – 912 372 127,52

                  Central Bank and Financial Services Authority of Ireland

                  511 833 965,97

                  639 835 662,35

                  + 128 001 696,38

                  Görög Nemzeti Bank

                  1 046 595 328,50

                  1 131 910 590,58

                  +85 315 262,08

                  Banco de España

                  4 349 177 350,90

                  4 783 645 755,10

                  + 434 468 404,20

                  Banque de France

                  8 288 138 644,21

                  8 192 338 994,75

                  –95 799 649,46

                  Banca d’Italia

                  7 217 924 640,86

                  7 198 856 881,40

                  –19 067 759,46

                  Ciprusi Nemzeti Bank

                  71 950 548,51

                  78 863 331,39

                  +6 912 782,88

                  Banque centrale du Luxembourg

                  90 730 275,34

                  100 638 597,47

                  +9 908 322,13

                  Bank Ċentrali ta’ Malta/Central Bank of Malta

                  35 831 257,94

                  36 407 323,18

                  + 576 065,24

                  De Nederlandsche Bank

                  2 243 025 225,99

                  2 297 463 391,20

                  +54 438 165,21

                  Oesterreichische Nationalbank

                  1 161 289 917,84

                  1 118 545 877,01

                  –42 744 040,83

                  Banco de Portugal

                  987 203 002,23

                  1 008 344 596,55

                  +21 141 594,32

                  Banka Slovenije

                  183 995 237,74

                  189 410 251,00

                  +5 415 013,26

                  Národná banka Slovenska

                  0

                  399 443 637,59 (1)

                  + 399 443 637,59

                  Suomen Pankki

                  717 086 011,07

                  722 328 204,76

                  +5 242 193,69

                  Összesen (2)

                  40 149 615 804,58

                  40 204 457 215,43

                  54 841 410,85

         (1)  Az EKB/2008/33 határozatban meghatározott időpontoktól átutalandó.

         (2)  A kerekítés miatt előfordulhat, hogy a végösszeg nem egyezik meg pontosan a feltüntetett számok összegével.


title: A Tanács határozata ( 2005. november 21. ) az Európai Unió és az Izlandi Köztársaság közötti, a minősített információ cseréjére vonatkozó biztonsági eljárásokról szóló megállapodás megkötéséről

text:
               6.7.2006

               HU

               Az Európai Unió Hivatalos Lapja

               L 184/34

         A TANÁCS HATÁROZATA
   (2005. november 21.)
   az Európai Unió és az Izlandi Köztársaság közötti, a minősített információ cseréjére vonatkozó biztonsági eljárásokról szóló megállapodás megkötéséről
   (2006/467/KKBP)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. és 38. cikkére,
   tekintettel az elnökség ajánlására,
   mivel:

               (1)

               A Tanács 2003. november 27–28-i ülésén úgy határozott, hogy felhatalmazza az elnökséget arra, hogy a főtitkár/főképviselő segítségével az Európai Unióról szóló szerződés 24. és 38. cikkének megfelelően tárgyalásokat kezdjen meghatározott harmadik országokkal annak érdekében, hogy az Európai Unió azok mindegyikével megállapodást kössön a minősített információ cseréjére vonatkozó biztonsági eljárásokról.

               (2)

               A tárgyalások megkezdésére vonatkozó felhatalmazást követően az elnökség a főtitkár/főképviselő segítségével megállapodást kötött az Izlandi Köztársasággal a minősített információ cseréjére vonatkozó biztonsági eljárásokról.

               (3)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és az Izlandi Köztársaság közötti, a minősített információ cseréjére vonatkozó biztonsági eljárásokról szóló megállapodást a Tanács az Európai Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 21-én.

            a Tanács részéről

            az elnök

         J. STRAW

    ---documentbreak---

               6.7.2006

               HU

               Az Európai Unió Hivatalos Lapja

               L 184/35

         FORDÍTÁS
   MEGÁLLAPODÁS
   az Európai Unió és az Izlandi Köztársaság között a minősített információ cseréjére vonatkozó biztonsági eljárásokról
   AZ IZLANDI KÖZTÁRSASÁG,
   egyrészről, és
   AZ EURÓPAI UNIÓ (a továbbiakban: EU), amelyet az Európai Unió Tanácsának elnöksége képvisel,
   másrészről,
   a továbbiakban: a Felek,
   TEKINTETTEL ARRA, hogy mind az Izlandi Köztársaság, mind az Európai Unió célja, hogy saját biztonságát minden formában megerősítse, valamint gondoskodjék polgárai magas szintű biztonságáról a biztonság térségén belül,
   TEKINTETTEL ARRA, hogy Ukrajna és az EU egyetért abban, hogy biztonsági vonatkozású, közös érdekű kérdéseket illetően konzultációkat kell folytatniuk egymással és fejleszteniük kell az együttműködést,
   TEKINTETTEL ARRA, hogy ebben az összefüggésben mindez szükségessé teszi a minősített információ az Izlandi Köztársaság és az EU közötti folyamatos cseréjét,
   FELISMERVE, hogy a teljes és hatékony konzultáció és együttműködés szükségessé teheti az izlandi és az EU-s minősített információhoz vagy anyaghoz való hozzáférést, valamint a minősített információnak és az ahhoz kapcsolódó anyagoknak az Izlandi Köztársaság és az EU közötti cseréjét,
   TUDATÁBAN ANNAK, hogy a minősített információhoz és az ahhoz kapcsolódó anyagokhoz való hozzáférés, valamint azok cseréje megfelelő biztonsági intézkedéseket tesz szükségessé,
   A KÖVETKEZŐKBEN ÁLLAPODTAK MEG:
   1. cikk
   Annak érdekében, hogy a Felek biztonságának minden formában való megerősítésére irányuló célkitűzés megvalósuljon, e megállapodás a Felek által egymásnak átadott, illetve a közöttük kicserélt minősített információ vagy anyag bármely formájára vonatkozik.
   2. cikk
   E megállapodás alkalmazásában a minősített információ: minden olyan információ (nevezetesen: ismeret, amely bármely formában átadható), illetve anyag, amely előírás szerint védelmet élvez a jogosulatlan közzététellel szemben, és amely ezt a védelmet biztonsági minősítési eljárás során kapta (a továbbiakban: minősített információ).
   3. cikk
   E megállapodás alkalmazásában az EU: az Európai Unió Tanácsa (a továbbiakban: a Tanács), a főtitkár/főképviselő és a Tanács Főtitkársága, valamint az Európai Közösségek Bizottsága (a továbbiakban: a Bizottság).
   4. cikk
   Mindkét Fél köteles:

               a)

               védeni és biztosítani az e megállapodás hatálya alá tartozó, a másik Fél által átadott vagy a Felek közt kicserélt minősített információt;

               b)

               biztosítani, hogy az e megállapodás hatálya alá tartozó, átadott vagy kicserélt minősített információnak az átadó Fél által kiadott biztonsági minősítése megmaradjon. Az átvevő Fél – a 11. és 12. cikk alapján létrehozandó biztonsági szabályokban meghatározottak szerint – a minősített információt a megfelelő biztonsági minősítésű információra vagy anyagra vonatkozó saját biztonsági szabályaiban meghatározott rendelkezések szerint védi és biztosítja;

               c)

               az e megállapodás hatálya alá tartozó minősített információt kizárólag a kibocsátó által meghatározott célra, valamint olyan célra felhasználni, amely célból az információt átadták vagy kicserélték;

               d)

               tartózkodni az e megállapodás hatálya alá tartozó minősített információ harmadik személyek, illetve a 3. cikkben nem említett bármely EU-intézmény vagy egység számára való, a kibocsátó előzetes engedélye nélküli felfedésétől.

         5. cikk
   (1)   Minősített információt a kibocsátói ellenőrzés elvének megfelelően az egyik Fél, az „átadó Fél” fedhet fel vagy bocsáthat ki a másik Fél, a „fogadó Fél” részére.
   (2)   Az e megállapodás részeseitől eltérő személyek részére való átadásról az átadó Fél hozzájárulását követően a fogadó Fél határoz a minősített információ felfedéséről vagy átadásáról a biztonsági szabályzatában meghatározott kibocsátói ellenőrzés elvének megfelelően.
   (3)   A fenti (1) és (2) bekezdés végrehajtása során semmiféle általános átadás nem lehetséges, kivéve, ha a működési követelményekre vonatkozó információk egyes különleges kategóriái vonatkozásában a Felek megfelelő eljárásokat hoznak létre és fogadnak el.
   6. cikk
   Annak biztosítása érdekében, hogy az e megállapodás hatálya alá tartozó minősített információk azonos szintű védelemben részesüljenek, mindkét Fél, és ezeknek a 3. cikkben meghatározott egységei olyan biztonsági alapelvekre és minimumszabályokra épülő biztonsági szervezetet és biztonsági programokat hoznak létre, amelyeket a Feleknek a 11. és 12. cikk alapján létrehozandó biztonsági rendszereiben kell végrehajtani.
   7. cikk
   (1)   A Felek biztosítják, hogy minden olyan személyt, akinek hivatalos feladatai ellátásához hozzáférés szükséges, illetve akinek feladatai és hatáskörei lehetővé tehetik az e megállapodás alapján átadott vagy kicserélt minősített információhoz való hozzáférést, az ilyen információhoz való hozzáférés engedélyezését megelőzően megfelelő biztonsági ellenőrzésnek vetik alá.
   (2)   A biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személy lojalitására, szavahihetőségére és megbízhatóságára – megállapítható legyen, hogy e személy hozzáférhet-e minősített információhoz.
   8. cikk
   A Felek kölcsönösen segítik egymást az e megállapodás hatálya alá tartozó minősített információ biztonsága és a közös biztonsági érdekű kérdések vonatkozásában. A kölcsönös biztonsági konzultációkat és ellenőrzéseket a 11. cikkben meghatározott hatóságok végzik el, a 11. és 12. cikk alapján a saját felelősségi körükben létrehozandó biztonsági szabályzatok hatékonyságának értékelése céljából.
   9. cikk
   (1)   E megállapodás alkalmazásában:

               a)

               Az EU vonatkozásában:
               a Tanácsnak címzett leveleket a következő címre kell küldeni:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     .
               A (2) bekezdésre figyelemmel a Tanács vezető iktatási tisztviselője minden levelet továbbít a tagállamoknak és az Európai Közösségek Bizottságának.

               b)

               Az Izlandi Köztársaság vonatkozásában:
               valamennyi levelet az Izlandi Köztársaság Külügyminisztériuma Politikai Osztálya igazgatójának kell címezni, és, adott esetben, az Izlandi Köztársaság Európai Unió mellé akkreditát képviseletén keresztül a következő címre kell továbbítani:

                           Mission of Iceland to the European Union

                           Registry Officer

                           Rond Point Schuman 11

                           B-1040 Brussels

                     .

         (2)   Kivételes esetben az egyik Féltől származó olyan levél, amely kizárólag e Fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető és kizárólagosan hozzáférhetővé tehető a másik Fél kifejezetten fogadóként megjelölt, meghatározott illetékes tisztviselői, szervei vagy szolgálatai számára, figyelemmel azok hatásköreire, és a „szükséges, hogy megismerje” (need to know) elvének megfelelően. Az EU részéről az ilyen leveleket a Tanács vezető iktatási tisztviselőjén keresztül kell átadni.
   10. cikk
   E megállapodás végrehajtását az Izlandi Külügyminisztérium állandó államtitkára, valamint a Tanács és az Európai Közösségek Bizottsága főtitkárai felügyelik.
   11. cikk
   E megállapodás végrehajtása érdekében:

               1.

               Az Izlandi Köztársaság kormánya nevében és annak felügyelete alatt eljárva az Izlandi Külügyminisztérium felel azért, hogy kidolgozza az e megállapodás alapján az Izlandi Köztársaság részére átadott minősített információ védelmét és biztosítását szolgáló biztonsági szabályokat.

               2.

               A Tanács nevében és annak felügyelete alatt a Tanács főtitkára irányításával és részéről eljárva a Tanács Főtitkárságának Biztonsági Hivatala (a továbbiakban: a Főtitkárság Biztonsági Hivatala) felel azért, hogy kidolgozza az e megállapodás alapján az EU részére átadott minősített információ védelmét és biztosítását szolgáló biztonsági szabályokat.

               3.

               Az Európai Közösségek Bizottsága nevében és annak felügyelete alatt eljárva az Európai Bizottság Biztonsági Igazgatósága felel azért, hogy kidolgozza az e megállapodás alapján az Európai Közösségek Bizottságának átadott, vagy azzal kicserélt minősített információnak az Európai Bizottságon és annak helyiségein belüli védelmét és biztosítását szolgáló biztonsági szabályokat.

         12. cikk
   A 11. cikk alapján a három érintett illetékes biztonsági hatóság egyetértésével létrehozandó biztonsági szabályok meghatározzák az e megállapodás hatálya alá tartozó minősített információ kölcsönös biztonsági védelmének szabályait. Az EU részéről a szabályokat a Tanács Biztonsági Bizottsága hagyja jóvá.
   13. cikk
   A 11. cikkben meghatározott illetékes biztonsági hatóságok kidolgozzák az e megállapodás hatálya alá tartozó minősített információ bizonyított veszélyeztetése vagy annak gyanúja esetén követendő eljárást.
   14. cikk
   Az e megállapodás hatálya alá tartozó minősített információ Felek közötti átadását megelőzően a 11. cikkben meghatározott biztonsági hatóságoknak egyet kell érteniük abban, hogy a fogadó Fél alkalmas az e megállapodás hatálya alá tartozó minősített információ – a 11. és 12. cikk alapján kidolgozandó szabályoknak megfelelő – védelmére és biztosítására.
   15. cikk
   Ez a megállapodás semmilyen módon nem akadályozza a Feleket abban, hogy az e megállapodás hatálya alá tartozó információ átadására vagy kicserélésére vonatkozóan egyéb megállapodásokat kössenek, feltéve, hogy azok nem sértik e megállapodás rendelkezéseit.
   16. cikk
   Az EU és az Izlandi Köztársaság között az e megállapodás értelmezésével vagy alkalmazásával kapcsolatban felmerült nézeteltéréseket a Felek közötti tárgyalások útján kell rendezni.
   17. cikk
   (1)   Ez a megállapodás az azt követő első hónap első napján lép hatályba, amelyben a Felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás bármely Fél kérelmére felülvizsgálható a lehetséges módosítások megfontolása céljából.
   (3)   E megállapodás bármilyen módosítására kizárólag írásban és a Felek közös megegyezésével kerülhet sor. Ez a megállapodás az (1) bekezdésben meghatározott kölcsönös értesítéssel lép hatályba.
   18. cikk
   Ezt a megállapodást a másik Félhez intézett nyilatkozat útján bármely Fél felmondhatja. Az ilyen felmondás az erről szóló értesítés másik Fél általi kézhezvételének időpontjától számított hat hónap elteltével lép hatályba, ez azonban nem érinti az e megállapodás rendelkezései alapján már szerződésben vállalt kötelezettségeket. Különösen az e megállapodás alapján átadott vagy kicserélt valamennyi minősített információ e megállapodás rendelkezéseinek megfelelő védelmét kell továbbra is biztosítani.

      A FENTIEK HITELÉÜL az alulírott, kellő formában meghatalmazottak aláírták ezt a megállapodást.
      Kelt Luxembourgban, a kettőezer-hatodik év június havának tizenkettedik napján, két angol nyelvű példányban.

            az Izlandi Köztársaság részéről

            az Európai Unió részéről